मंडी धनौरा। थाना क्षेत्र में एक किशोरी की गला दबाकर हत्या कर दी गई। किशोरी का शव थाना क्षेत्र के गांव पाखराबाद में एक ग्रामीण के खेत में बुधवार की शाम पड़ी मिली। किशोरी की लाश मिलने से गांव में सनसनी फैल गई। सूचना मिलने पर पुलिस मौके पर पहुंची तथा शव को अपने कब्जे में ले लिया। पुलिस अधीक्षक ने भी मौका मुआयना किया। किशोरी के हाथ पीछे की ओर रस्सी से बंधे हुए थे। शव की शिनाख्त नहीं हो पाई है।